CELEX: 32015D0875
Language: fi
Date: 2015-06-02 00:00:00
Title: Poliittisten ja turvallisuusasioiden komitean päätös (YUTP) 2015/875, annettu 2 päivänä kesäkuuta 2015, hyväksynnän antamisesta kolmannen valtion osallistumiselle Keski-Afrikan tasavallassa toteutettavaan Euroopan unionin yhteisen turvallisuus- ja puolustuspolitiikan alan (YTPP) sotilaalliseen neuvontaoperaatioon (EUMAM RCA) (EUMAM RCA/3/2015)

6.6.2015   
            
            
               FI
            
            
               Euroopan unionin virallinen lehti
            
            
               L 142/29
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/875,
   annettu 2 päivänä kesäkuuta 2015,
   hyväksynnän antamisesta kolmannen valtion osallistumiselle Keski-Afrikan tasavallassa toteutettavaan Euroopan unionin yhteisen turvallisuus- ja puolustuspolitiikan alan (YTPP) sotilaalliseen neuvontaoperaatioon (EUMAM RCA) (EUMAM RCA/3/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Keski-Afrikan tasavallassa toteutettavasta Euroopan unionin yhteisen turvallisuus- ja puolustuspolitiikan alan (YTPP) sotilaallisesta neuvontaoperaatiosta (EUMAM RCA) 19 päivänä tammikuuta 2015 annetun neuvoston päätöksen (YUTP) 2015/78 (1) ja erityisesti sen 8 artiklan 2 kohdan,
   sekä katsoo seuraavaa:
   
               (1)
            
            
               Neuvosto on päätöksen (YUTP) 2015/78 8 artiklan 2 kohdan nojalla valtuuttanut poliittisten ja turvallisuusasioiden komitean tekemään asiaankuuluvat päätökset kolmansien valtioiden ehdotetun osallistumisen hyväksymisestä.
            
         
               (2)
            
            
               EUMAM RCA:n EU:n operaation komentajan antaman, Serbian tasavallan osallistumistarjousta koskevan suosituksen sekä Euroopan unionin sotilaskomitealta saatujen neuvojen perusteella kyseinen tarjous olisi hyväksyttävä.
            
         
               (3)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Hyväksytään Serbian tasavallan tarjous osallistua Keski-Afrikan tasavallassa toteutettavaan Euroopan unionin yhteisen turvallisuus- ja puolustuspolitiikan alan (YTPP) sotilaalliseen neuvontaoperaatioon (EUMAM RCA), ja tarjous katsotaan merkittäväksi.
   2.   Serbian tasavalta vapautetaan suorittamasta rahoitusosuutta EUMAM RCA:n talousarvioon.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 2 päivänä kesäkuuta 2015.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 13, 20.1.2015, s. 8.